Hyd Internet 123 Views bhuvaneshwar kumar
Bhuvaneshwar kumar
మీర‌ట్ః భారత్ పేసర్ భువనేశ్వర్ పెళ్లి ముహుర్తం ఖ‌రారైంది. ఈ నెల 23న గ్రేటర్ నొయిడాకు చెందిన  త‌న లవర్ నుపూర్ నగర్‌తో భువీ వివాహం జరుగనున్నట్లు ఆయన తండ్రి కిరణ్ పాల్ సింగ్ తెలిపారు. 23న వివాహం, 26, 30 తేదీల్లో రిసెప్షన్ జరుగుతుందని అన్నారు. వివాహం ఉత్తర్‌ప్రదేశ్‌లోని మీరట్‌లో జరుగుతుందని, బులందషార్‌లో రిసెప్షన్ జరుగుతందని తెలిపారు. అయితే బీసీసీఐ సభ్యులు, టీమిండియా ఆటగాళ్ల కోసం ఈనెల 30న ఢిల్లీలో మరోసారి రిసెస్పషన్ ఏర్పాటు చేస్తున్నామని అన్నారు. శ్రీలంకతో జరుగనున్న రెండో టెస్ట్ కోసం భారత జట్టు ఆ సమయానికి ఢిల్లీకి చేరుకుంటుందని. అందుకోసం ఆ సమయంలో ఈ కార్యక్రమం పెట్టుకున్నామన్నారు. ఈ వేడుకకి భారత జట్టు కెప్టెన్ విరాట్ కోహ్లీ, శిఖర్ ధావన్, రోహిత్ శర్మ, రవీంద్ర జడేజా హాజరవుతారని, వీరితో పాటు మాజీ కెప్టెన్ ఎంఎస్ ధోని, బ్యాట్స్‌మెన్ సురేష్ రైనా కూడా వస్తారని ఆయన అన్నారు. వివాహం కారణంగా భువీ రెండు టెస్ట్‌ ఆడటం లేదు. ఈ వేడక అనంతరం మూడో టెస్ట్‌లో భువీ ఆడే అవకాశం ఉంది.